laion/Wikipedia-Exotic huggingface dataset:
הארמייה הרביעית (האימפריה העות'מאנית)

הארמייה הרביעית (בטורקית: Dördüncü Ordu) הייתה ארמיית שדה של צבא האימפריה העות'מאנית, שלחמה במערכה על סיני וארץ ישראל במלחמת העולם הראשונה. הארמייה הוקמה במקור ב-1887 כחלק מהרפורמות הצבאיות שעברו על צבא האימפריה העות'מאנית לקראת סוף המאה ה-19. בסיסה היה באנטוליה. בעקבות מהפכת הטורקים הצעירים ב-1908 עבר הצבא רפורמה נוספת, והארמייה הרביעית הועברה לקווקז על גבול האימפריה הרוסית. ב-1911 עבר הצבא רפורמה נוספת, אשר במסגרתו הוקמו קורפוסים. הארמייה הרביעית הועברה לבגדאד, וכללה את הקורפוס ה-12 (הדיוויזיות ה-35 וה-36) והקורפוס ה-13 (הדיוויזיות ה-37 וה-38). עם כניסתה של האימפריה העות'מאנית למלחמת העולם הראשונה בספטמבר 1914, הועברה הארמייה להגנה על אזור סוריה ובסיסה היה בדמשק. היא קיבלה תחת פיקודה את הקורפוס ה-8 (הדיוויזיות ה-23 ה-25 וה-27) והקורפוס ה-12 (הדיוויזיות ה-35 וה-36). זיקי פאשה שימש כמפקד הארמייה מכניסתה של האימפריה העות'מאנית למלחמה ועד נובמבר 1914, עת הוחלף באחמד ג'מאל פאשה. הארמייה נועדה במקור לתקוף את מצרים הבריטית ותעלת סואץ ובחלק מהמסמכים העות'מאניים הרשמיים היא אף נקראת "צבא השחרור של מצרים". עם זאת, המתקפה העות'מאנית על תעלת סואץ נחלה כישלון, חרף הצלחת העות'מאנים לצלוח את התעלה בניסיון הראשון בפברואר 1915, הם נהדפו לאחור לגדה המזרחית של התעלה - חצי האי סיני, ובניסיון השני באוגוסט 1916 כלל לא הגיעו לטווח איום על התעלה בארטילריה. בשלב הבא נלקחה היוזמה ההתקפית על ידי חיל המשלוח המצרי בפיקוד בריטי. מרבית כוחות הארמייה הועברו בהדרגה לחזיתות פעילות יותר, והכוחות הנותרים נאלצו לוותר על פעילות ממשית. בספטמבר 1917 נכללה הארמייה במסגרת קבוצת ארמיות ילדרים, ומונה לה מפקד חדש - כמאל מרסינלי. ב-26 בספטמבר 1918 פורקה הארמייה. זיקי פאשה (7 בספטמבר 1914 - נובמבר 1914) אחמד ג'מאל פאשה (נובמבר 1914 - ספטמבר 1917) קאמל מרסינלי (ספטמבר 1917 - 26 בספטמבר 1918) Erickson, Edward J. (2001). Order to Die: A History of the Ottoman Army in the First World War. Greenwood Press. ISBN 0-313-31516-7. Erickson, Edward J. (2003). Defeat in Detail: The Ottoman Army in the Balkans, 1912–1913. Westport, CT: Praeger. Falls, Cyril (1930). Military Operations Egypt & Palestine from June 1917 to the End of the War. History of the Great War Based on Official Documents by Direction of the Historical Section of the Committee of Imperial Defence. Vol. 2 Part II. A. F. Becke (maps). London: HM Stationery Office.
Alive (שיר של ג'ניפר לופז)

Alive (בעברית: בחיים) הוא סינגל שהוקלט על ידי הזמרת האמריקאית ג'ניפר לופז, מתוך אלבום הרמיקסים הראשון שלה, J to tha L–O! The Remixes. השיר יצא לאור ב-21 במאי 2002, כסינגל השני מתוך אלבום הרמיקסים. השיר הגיע למקום ה-18 במצעד השירים העכשוויים למבוגרים, השני במצעד שירי הדאנס קלאב, וה-36 במצעד האירפליי הטרופי. השיר נכתב על ידי לופז, כריס ג'וד וקורי רוני, והופק על ידי רוני גם כן, ודני שיי. השיר זכה לביקורות מעורבות מצד מבקרי המוזיקה, חלקן היו חיובית, חלקן היו חלוקות. בנוסף לכך, אתרים רבים כגון אנטרטיינמנט ויקלי, סיקרו את השיר. לבסוף, הוחלט כי השיר יצורף למיני-אלבום שיצא באותה תקופה, The Reel Me, והקליפ של השיר צורף למהדורת די וי די, שיצאה ביחד עם המיני-אלבום. הווידאו קליפ המלא שצולם לשיר הועלה לערוץ ה-Vevo של לופז בשנת 2018. בקליפ נראית לופז, באולפן הקלטות, כשהיא שרה את השיר, ומיקרופון לצידה. בין לבין ניתן לראות את לופז עם בן זוגה, מקיימים שגרת יום יום, ולבסוף פוצחים בריב שגורם ללופז לחטוף את ילדתם, ולברוח מן הבית. סרטון השיר "Alive" באתר יוטיוב "Jennifer Lopez Chart History". Billboard. נבדק ב-2018-02-01. "Jennifer Lopez Chart History". Billboard. נבדק ב-2018-02-01. "Jennifer Lopez Chart History". Billboard. נבדק ב-2018-02-01. J to Tha L-O!: The Remixes - Jennifer Lopez | Songs, Reviews, Credits | AllMusic, AllMusic "J to Tha L-O! The Remixes". EW.com (באנגלית). נבדק ב-2018-02-01. Enough - Special Edition (Widescreen), DVD Talk JenniferLopezVEVO (2018-01-10), Jennifer Lopez - Alive, נבדק ב-2018-02-01
מארז תקליטורים

מארז תקליטורים (באנגלית: Box Set), או "קופסה", הוא מארז המאגד אוסף פריטים (תקליטורי מוזיקה או וידאו, הקלטות מוזיקליות, סרטים או סדרות טלוויזיה). המוצר כולל כמה תקליטורים בקופסה, לרוב עשויה קרטון. רוב מארזי תקליטורי המוזיקה כוללים אלבומי אוסף חדשים, או אלבומי מוזיקה וסינגלים שכבר יצאו בעבר. כשמדובר באלבומים נדירים יותר, המארז עשוי להקל על איתור כל אלבומי יוצר או להקה, ולהציעם במחיר משתלם מרכישת האלבומים בנפרד. אמנים ולהקות עם קריירה ענפה ומצליחה, מוציאים לעיתים לאור אלבומי אוסף במארזי תקליטורים. לעיתים נכללים באלו גם שירים מוכרים פחות והקלטות בוטלג, שירים שלא ראו אור, מערכונים, גרסאות נדירות לשירים מוכרים וקטעי וידאו. קיימים מארזים המכילים את כל שירי האומן או הלהקה. במקרים נדירים, המארז יכיל חומר מקורי בלבד, שטרם יצא. קיימים גם מארזים המאגדים אוסף אמנים שונים מסגנון מוזיקלי מסוים כמו ביג בנד, רוק אנד רול משנות ה-60 או אופרה. הסגנון יכול להיות גם ספציפי יותר כמו אוסף אופרות ממחזות מפורסמים או יצירות קלאסיות לפסנתר. במוזיקה קלאסית, כוללים המארזים בדרך כלל יצירות של מלחין אחד, או כל היצירות מסגנון מסוים כמו סימפוניות או יצירות קאמריות, שניגנו תזמורת, אנסמבל או מנצח מסוים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה.
נוסחת שלפלי

בגאומטריה לא-אוקלידית, "נוסחת שלפלי" (Schlafli) קושרת בין השינויים בזוויות הדיהדרליות של טטראדר ואורכי צלעותיו לשינוי הנפח שלו. הנוסחה נקראת על שם לודוויג שלֶפלי (Ludwig Schläfli), מתמטיקאי שווייצרי ואחד מיוצרי התאוריה של גאומטריה בממדים גבוהים, אשר גילה אותה במסגרת חקירותיו את הנפח של פאונים לא-אוקלידיים. שלֶפלי ניסח והוכיח את הנוסחה שלו למקרים פרטיים, וזמן רב לאחר מכן Hellmuth Kneser נתן הוכחות לנוסחה הן במקרה של גאומטריה היפרבולית והן במקרה של גאומטריה כדורית. אחת המוטיבציות לנוסחה היא העובדה שבגאומטריה לא-אוקלידית קיים קשר בין הזוויות הפנימיות של סימפלקס כלשהו לנפח שלו; עובדה זאת עומדת בניגוד למצב בגאומטריה אוקלידית שם יש אפשרות לדמיון בין פאונים כך שאין קשר בין הזויות של הפאון לגודל (שנמדד בנפח) הפאון. למשל, בגאומטריה היפרבולית דו-ממדית קיים משולש שווה-צלעות יחידי (עד כדי איזומטריה). במקרה של מרחב היפרבולי תלת-ממדי H 3 {\displaystyle H^{3}} , נוסחת שלפלי מקבלת את הצורה: K ⋅ d V = 1 2 ∑ i j l i j d α i j {\displaystyle K\cdot dV={\frac {1}{2}}\sum _{ij}l_{ij}d\alpha _{ij}} , כאשר K היא העקמומיות הקבועה של המרחב ההיפרבולי, l i j {\displaystyle l_{ij}} היא אורך הצלע שמחברת את הקודקוד i עם הקודקוד j, ו- d α i j {\displaystyle d\alpha _{ij}} הוא השינוי בזווית הדיהדרלית של הצלע ij. נוסחה זהה תקפה גם לגאומטריה כדורית (אלא שהעקמומיות K נעשית חיובית בגאומטריה זו). בעבור המקרה של גאומטריה לא אוקלידית בכל מספר שהוא של ממדים, הנוסחה היא: ( n − 1 ) K ⋅ d V = ∑ F V n − 2 ( F ) d α F {\displaystyle (n-1)K\cdot dV=\sum _{F}V_{n-2}(F)d\alpha _{F}} כאשר n הוא ממד המרחב, הסימון V n − 2 ( F ) {\displaystyle V_{n-2}(F)} מייצג את הנפח ה- n-2 ממדי של "צלע מוכללת" F, ו- d α F {\displaystyle d\alpha _{F}} הוא השינוי בזווית הדיהדרלית המוכללת - דהיינו הזווית בין שתי פאות n-1 ממדיות סמוכות שהחיתוך שלהן הוא לאורך הצלע המוכללת F. במקרה הדו-ממדי (n = 2) עם עקמומיות קבועה, נוסחת שלפלי שקולה למשפט גאוס-בונה. Structural Properties of Polylogarithms,p.310 [1] מן הטריגונומטריה ההיפרבולית עולה, שכאשר העקמומיות הקבועה היא 1-, למשולש שווה-צלעות כזה יש אורך צלע 0.9 וזווית קבועה 53.868 מעלות. Equilateral hyperbolic triangle[2] Rigidity and Symmetry,p.8[3] Schläfli – for lush, voluminous polyhedra[4] במקרה הדו-ממדי, הנפח של כל צלע F הוא 0-ממדי -כלומר מדובר בקודקודי המשולש. בעוד יחידת המידה של נפח חד-ממדי הוא קטע יחידה (ושל נפח דו-ממדי הוא ריבוע יחידה, וכן הלאה), יחידת המידה של נפח 0-ממדי היא נקודה בודדת (כך שמספר הנקודות קובע את הנפח), על כן אורכי הצלעות בנוסחת שלפלי במקרה הדו־ממדי הן 1 והנוסחה קובעת שהשינוי בשטח שווה לשינוי בסכום הזוויות חלקי העקמומיות - בהתאמה עם משפט גאוס-בונה.
ברניקי (בת מרים)

ברניקי הייתה בתם של מרים, בתו של מלך יהודה אגריפס הראשון, ושל יוליוס ארכילאוס בן חלקיה (אולי חלקיה, מפקד הצבא וחברו של אגריפס). היא נולדה לאחר שנת 50 לספירה. לאחר שהוריה התגרשו, היא עברה עם אמה לחיות באלכסנדריה עם בעלה השני, דמטריוס האלבארכוס. יוסף בן מתתיהו, קדמוניות היהודים, ספר 19, פרק ט, פסקה א, סעיף 355; ספר 20, פרק ז, פסקה א, סעיף 140. יוסף בן מתתיהו, קדמוניות היהודים, ספר 19, פרק ח, פסקה ג, סעיף 353. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לויטננט

לויטננט (בגרמנית: Leutnant) היא דרגת הלוטננט הזוטרה בדרגות הכוחות המזוינים של גרמניה (בונדסוור), אוסטריה, ושווייץ. היא שוות ערך לדרגת לוטננט משנה בצבא הבריטי ובצבא ארצות הברית, והיא מדורגת כ-OF-1b בנאט"ו. המונח הגרמני שמשמעותו "סגן", מקורו מגרמנית תיכונה גבוהה "מקום איכסון", אשר נגזר מהמילה הצרפתית "מפקח" בסביבות 1500. ברוב הצבאות דוברי הגרמנית היא דרגת הקצונה הנמוכה ביותר, ובבונדסוור קיימות שתי דרגות לויטננט OF1b ואובר-לויטננט OF1a. כמה כוחות מזוינים אחרים (כגון צבא העם הלאומי) החזיקו בדרגה נמוכה יותר של אונטר-לויטננט (OR1c). משנת 1500 עד אמצע המאה ה-17 נקבעה דרגת לויטננט לסגנו של כל מפקד, וכך ברמת הצבא נקבעה דרגת גנרל-לויטננט, ברמת הגדוד נקבעה דרגת אוברסט-לוטננט, וברמת הפלוגה נקבעה דרגת לויטננט כסגנו של האופטמן. עם הקמת צבאות הקבע במחצית השנייה של המאה ה-17, נקבע המונח לויטננט כמגדיר את דרגתו של הקצין הזוטר ביותר. במאה ה-18 ובמאה ה-19, שירתו לויטננטים כמפקדי מחלקה, וכונו "לויטננט ראשון" ו"לויטננט משנה", אולם ב-1 בינואר 1899 שינתה האימפריה הגרמנית את הדרגות הללו לאובר-לויטננט ולויטננט. דרגת לויטננט (OF1b-דרגה) הייתה בשימוש כוחות הצבא הגרמני מאז 1899. בבונדסוור כיום "לויטננט" (OF1b-דרגה) בדרך כלל ממונה למפקד מחלקה. עם זאת, דרגת "לויטננט" יכולה להינתן גם לקצין זוטר, בעת שהוא לומד באוניברסיטה הפדרלית של הכוחות המזוינים או בעת הכשרה או אימון אחר. בגרמניה לויטננט (בקצרה: Lt / ברשימות מופיע גם: L) היא דרגת הקצונה הזוטרה ביותר. הדרגה השווה לה בחיל הים הגרמני היא לויטננט צור זה. בצבא העם הלאומי (NPA) OF1b-דרגת "לויטננט" הייתה הדרגה השנייה הנמוך ביותר בדרגות הקצונה, עד 1990.הדרגה המקבילה לדרגה זו של הפולקסמרינה הייתה לויטננט צור זה. ההתייחסות של הכוחות המזוינים של ברית המועצות ושאר הכוחות המזוינים של ברית ורשה לדרגה זו הייתה פשוט "לויטננט". בגרמניה הנאצית, הדרגה באס אס ובוואפן אס אס של אונטר-שטורמפיהרר, הייתה נחשבת שוות ערך ללויטננט בצבא הגרמני. עם זאת, באס אה הדרגה שוות הערך ללויטננט הייתה שטורמפיהרר. באוסטריה דרגת לויטננט היא הדרגה השנייה הנמוכה ביותר, והיא דרגת קצונה. התנאים לקבלת הדרגה הם סיום לימודים בתיכון, וסיום האקדמיה הצבאית הטרזיאנית בווינר נוישטאדט עם 180 נקודות זכות. הקריירה במיליציה בנויה בצורה שונה, ודורשת התנדבות למשך שנה כמו גם מספר קורסים, סמינרים, תרגילי גמר במשחקי המבחן. לאחר שירות כולל של חמש שנים הקידום לדרגת "לויטננט" הוא אפשרי. כמו כן הדרגה קיימת גם בשורות המשטרה הפדרלית ובשומרי בתי הכלא. עד 1918 דרגת לויטננט (בהונגרית: Hadnagy) הייתה הדרגה הנמוכה ביותר בצבא האוסטרו-הונגרי, והיא הייתה שוות ערך לדרגות Assistenz-Arzt ו-Leutnant-Rechnungsführer. בצבא שווייץ לויטננט (Lt; lieutenant, tenente) היא דרגת קצונה (קוד נאט"ו: OF-1b). בניגוד למה שהיה נהוג בצבא-95 לויטננט / מפקד המחלקה אולי לא יקודם לדרגת אובר-לויטננט באופן אוטומטי. עם זאת, הוא נשאר בדרגת לויטננט במהלך שני הישנות קורסים. במשימות האו"ם ונאט"ו "שותפות למען השלום" בעל דרגת לויטננט יוגדר באנגלית כלויטננט משנה (2Lt), קוד נאט"ו: קוד OF-1b. מדיה וקבצים בנושא לויטננט בוויקישיתוף BROCKHAUS, The encyclopedia in 24 volumes (1796–2001), Volume 13: 3-7653-3673-4, page 354; definition: «Leutnant». Flaherty 2004, p. 148. McNab 2009, p. 15.
מרים (בת אריסטובולוס)

מרים הייתה בתם של אריסטובולוס, בנם של הורדוס מלך יהודה ומרים החשמונאית, ושל ברניקי, בתה של שלומית, אחותו של הורדוס. היו לה שלושה אחים, הורדוס (מלך כלקיס), אגריפס הראשון ואריסטובולוס הצעיר, ואחות אחת, הרודיאס. לאחר הוצאתו להורג של אביה בשנת 7 לפנה"ס, אורסה מרים לבנו של דודה אנטיפטרוס, בנו הבכור של הורדוס, אולם לאחר שאנטיפטרוס ביקש מאביו לשנות את סדרי הנישואין שקבע בבית המלוכה, השיא הורדוס את מרים לאנטיפטרוס עצמו. ייתכן ומרים בת אריסטובולוס היא אותה "מרים" שיוסף בן מתתיהו מציין (לאחר הוצאתו להורג של אנטיפטרוס בשנת 4 לפנה"ס) שהייתה אשתו של בן אחר של הורדוס, האתנארך ארכלאוס, שגירש אותה לטובת נישואין לגלפירה, בתו של ארכלאוס מלך קפודקיה. יוסף בן מתתיהו, מלחמת היהודים, ספר א, פרק כח, פסקה א, סעיף 552. יוסף בן מתתיהו, מלחמת היהודים, ספר א, פרק כח, פסקה ב, סעיף 557. יוסף בן מתתיהו, מלחמת היהודים, ספר א, פרק כח, פסקה ה, סעיף 563. יוסף בן מתתיהו, מלחמת היהודים, ספר א, פרק כח, פסקה ה, סעיף 565. יוסף בן מתתיהו, מלחמת היהודים, ספר ב, פרק ז, פסקה ד. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מלך (פירושונים)

האם התכוונתם ל... מלך – ראש המדינה במדינות בעלות משטר מלוכני מלך (יהדות) – מי שנתקיימה בו מצוות מינוי מלך אחר מלך (שחמט) – כלי במשחק השחמט מלך (אלבום) – אלבום מוזיקה של מירי מסיקה משנת 2012 מלך (שיר) – סינגל של הזמרת מירי מסיקה מלך השערים – תואר הניתן לספורטאי אשר הבקיע את מספר השערים הרב ביותר מלך האריות – סרט הרפתקאות מוזיקלי אמריקאי בהנפשה קלאסית של וולט דיסני מ-1994 אנטי-מלך – אציל המייעד את עצמו להיות מלך, או המיועד לכך בידי אחרים, בשל טענה לכתר או מאבק עם מלך או שליט מכהן מלכה (פירושונים) מלח (פירושונים) מולך (אל או פולחן המוזכר במקרא)
אופל רקורד P1

אופל רקורד P1 (בגרמנית: Opel Rekord P1) היא מכונית משפחית גדולה מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1957–1962. הדגם היה קרוי גם "Opel Olympia Rekord P" בין השנים 1957-1959. 4 דלתות - סדאן, 2 דלתות - סדאן 2 דלתות - קבריולה 3 דלתות - סטיישן 3 דלתות - מסחרית אופל רקורד 1,200 (יוצר בין השנים 1958-1962) אופל רקורד 1,500 (מנוע המפיק 45 כ"ס) (יוצר בין השנים 1957-1960) אופל רקורד 1,500 (מנוע המפיק 50 כ"ס) (יוצר בין השנים 1959-1960) אופל רקורד 1,700 (יוצר בין השנים 1959-1960) בין 0-100 קמ"ש היא 33 שניות (מנוע 1,196 סמ"ק) בין 0-100 קמ"ש היא 24 שניות (מנוע 1,488 סמ"ק, המפיק 45 כ"ס) בין 0-100 קמ"ש היא 27 שניות (מנוע 11488 סמ"ק, המפיק 50 כ"ס) בין 0-100 קמ"ש היא 20-22 שניות (מנוע 1,680 סמ"ק) "אופל רקורד P1" בתצורת 2 דלתות "אופל רקורד P1" בתצורת 4 דלתות "אופל רקורד P1" בתצורת 2 דלתות "אופל רקורד P1" בתצורת 2 דלתות - קבריולט "אופל רקורד P1", שנת 1959 - מבט לתא הנהג ולוח מחוונים "אופל רקורד P1", שנת 1959 בתצורת סטיישן "אופל רקורד P1", בתצורת סטיישן "אופל רקורד P1", בתצורת מסחרית (מימין) אופל אופל אולימפיה רקורד אופל רקורד P2 אופל רקורד A אופל רקורד B אופל רקורד C אופל רקורד D אופל רקורד E אופל רקורד - 9 דורות, car.info מדיה וקבצים בנושא אופל רקורד P1 בוויקישיתוף אופל רקורד P1, סרטון באתר יוטיוב אופל רקורד P1, סרטון באתר יוטיוב אופל רקורד P1, סרטון באתר יוטיוב אופל, האתר הבינלאומי "אופל רקורד P1" - דגמים ומפרט automobile-catalog.com/model/opel/rekord_p1 "אופל רקורד P1" car.info/en-se/opel/rekord/p1 "אופל רקורד P1" בתצורת 4 דלתות car.info/en-se/opel/rekord/rekord-4-door "אופל רקורד P1" pixabay.com/en/opel-rekord-p1-4-cyl-in-series
אריק תומפסון

אריק נורמן תומפסון (באנגלית: Eric Norman Thompson;‏ 9 בנובמבר 1929 - 30 בנובמבר 1982) היה שחקן, מנחה טלוויזיה ומפיק אנגלי. הוא זכור בעיקר מתוכנית הטלוויזיה "קרוסלת הקסמים" שיצר והופיע בגרסה האנגלית של התוכנית בצרפתית "Le Manège Enchanté". אריק נורמן תומפסון נולד ב-9 בנובמבר 1929 בסליפורד שבלינקולנשייר, לאנני וג'ורג' הנרי תומפסון. הוא גדל ברודג'וויק שבסאסקס, ולמד בבית הספר קולייר בהורשם. את הכשרתו המקצועית רכש בבית הספר למשחק של האולד ויק בלונדון. ב-1952 הצטרף ללהקת התיאטרון של האולד ויק. תומפסון עבד בקביעות עבור ה-BBC. הוא היה מנחה של תוכנית הטלוויזיה לילדים "Play School" מ-1965 עד 1967. הוא ידוע בעיקר מהופעתו בתפקיד המספר בסדרה "קרוסלת הקסמים", שלה כתב את התסריט בשפה האנגלית לפי המקור הצרפתי ("Le Manège Enchanté"). התוכנית שודרה החל מאוקטובר 1965 עד ינואר 1977. בתו אמה תומפסון ציינה שהייתה לו השפעה על הקריירה שלה, "ההומור שלו והקפדנות שלו, אדם שלמד בכוחות עצמו, שאהב מילים ואהב את השימוש במילים. כל דבר בו השפיע עלי מאוד". תומפסון הופיע בטלוויזיה בסדרות כגון "דוקטור הו" בתת-סדרה "The Massacre of St Bartholomew's Eve" בשנת 1966. תומפסון היה נשוי לשחקנית הסקוטית פילידה לאו, אותה הכיר בשנת 1957 כשהיה באולד ויק. בנותיהם אמה וסופי תומפסון פנו בעקבות הוריהן לקריירת המשחק. ב-30 בנובמבר 1982 נפטר תומפסון בלונדון מתסחיף ריאתי, שלושה שבועות אחרי יום הולדתו ה-53. אריק תומפסון, במסד הנתונים הקולנועיים IMDb (באנגלית) אריק תומפסון, באתר AllMovie (באנגלית) אריק תומפסון, באתר MusicBrainz (באנגלית) אריק תומפסון, באתר Discogs (באנגלית) אריק תומפסון, באתר "Find a Grave" (באנגלית) Stevens, Christopher (2010). Born Brilliant: The Life of Kenneth Williams. John Murray. p. 401. ISBN 1-84854-195-3. "Eric Thompson Biography (1929-1982)". filmreference.com. 2014. נבדק ב-4 באוקטובר 2014. {{cite web}}: (עזרה) "Eric Thompson". The Scotsman. 31 במרץ 2006. נבדק ב-4 באוקטובר 2014. {{cite web}}: (עזרה) "Emma Thompson: A Life in Pictures". BAFTA Guru. 24 בנובמבר 2013. נבדק ב-17 באוגוסט 2015. {{cite web}}: (עזרה) "Phyllida Law Biography (1932-)". filmreference.com. 2014. נבדק ב-4 באוקטובר 2014. {{cite web}}: (עזרה)
דולי וילסון

ארתור "דולי" וילסון (באנגלית: Arthur "Dooley" Wilson;‏ 3 באפריל 1886 - 30 במאי 1953), היה שחקן, זמר ומוזיקאי אפרו-אמריקאי, הידוע בשל תפקידו כ"סם" בסרט "קזבלנקה" משנת 1942. וילסון נולד בעיירה טיילר בטקסס בשנת 1886, ועבד בתיאטראות לשחורים בשיקגו ובניו יורק משנת 1908 ועד לתחילת שנות ה-30. לאחר מכן החל להופיע בקולנוע ועל בימת מחזות הזמר בברודוויי, עד לשנות ה-50.ב-1949 שיחק בסרט "בוא לאורווה" לצידו של סלסט הולם ולורטה יאנג. בשנת 1953 הופיע בסדרה "ביולה שואו" בטלוויזיה. את הכינוי "דולי" קיבל בעת שעבד בתיאטרון הסיני בשיקגו בשנת 1908, בעת שביצע את השיר האירי "מר דולי" כשפניו צבועות בלבן. הפריצה שלו לברודוויי הייתה בתפקיד "ג'ו הקטן", שובב עצל וסטיריאוטיפי במחזה המוזיקלי "בקתה בשמיים" בשנת 1941. לאחר מכן שיחק במחזות שונים בברודוויי, ובאופן ראוי לציון במחזה "בלומר גירל" בין 1946 ל-1948. השיר "הנשר ואני" ששר במחזה זה נבחר על ידי הסמית'סוניאן להכלל באוסף ההקלטות המתעד את התפתחות התיאטרון המוזיקלי האמריקאי. וילסון הופיע בלמעלה מעשרים סרטים, אך הופעתו היחידה שנשמרה בזיכרון צופי הקולנוע הייתה בתפקיד סם, בסרט "קזבלנקה". על תפקיד זה קיבל 350$ לשבוע במשך שבעה שבועות. סידני גרינסטריט, לדוגמה, ששיחק לצידו באותו הסרט, קיבל 3,750$ לשבוע. סם הוא זמר ופסנתרן המועסק בידי ריק בליין (המפרי בוגרט) בעלים של מועדון לילה בקזבלנקה, בימי צרפת של וישי. השיר "בחלוף הזמן" שכתב הרמן הופפלד, מופיע כתבנית מוזיקלית לאורך כל הסרט. ריק ואילזה (אינגריד ברגמן) מתייחסים אל השיר כ"שיר שלהם" והוא מעלה בהם זכרונות לימי אהבתם בפריז בטרם נכבשה על ידי הגרמנים. בשל פרידתם, ונישואיה של אילזה לאחר, אסר ריק על סם לנגן את השיר במועדון שלו. כאשר אילזה מופיעה במועדון היא מבקשת מסם לנגן אותו, וסם מהסס בתחילה, אך לאחר מכן מנגן את השיר. הביצוע לשיר זכור בשל עצמו, כמו גם בשל האזכורים הקולנועיים המרובים לסצנה זו שבאו בעקבותיו. השיר מפנה את תשומת לבו של ריק להגעתה של אילזה למועדון, ומרמז על כך שאש אהבתם לא מתה. בסצנה מאוחרת יותר יושב ריק במועדון החשוך, לבדו עם סם, שותה בכבדות ומענה את עצמו בהתעקשו על כך שסאם ינגן את השיר שוב ושוב, באמרו "ניגנת את זה בשבילה, אתה יכול לנגן את זה בשבילי... אם היא יכולה לשאת זאת, כך גם אני. נגן את זה!". שורה זו שובשה באזכורים מאוחרים יותר ל"נגן את זה שוב, סם" (Play it again, Sam), ובעברית חל שיבוש נוסף, כך ששמו של המחזה והסרט של וודי אלן משנת 1972 המתבסס על שורה זו, הפך ל"שחק אותה סם". וילסון מנגן שירים נוספים בסרט, כגון: "It Had To Be You", "Shine, ו"Knock On Wood". וילסון היה זמר ומתופף, אך לא פסנתרן. נגינת הפסנתר בסרט בוצעה על ידי פסנתרן בשם אליוט קרפנטר, שהוצב במקום נסתר מן המצלמה בו יכול היה וילסון לראות אותו ולחקות את תנועות ידיו. ב-1949 שיחק בסרט "בוא לאורווה" לצידן של לורטה יאנג וסלסט הולם. מדיה וקבצים בנושא דולי וילסון בוויקישיתוף דולי וילסון, במסד הנתונים הקולנועיים IMDb (באנגלית) דולי וילסון, באתר "אידיבי", מאגר הידע העברי לקולנוע ישראלי ועולמי דולי וילסון, באתר AllMovie (באנגלית) דולי וילסון, באתר Rotten Tomatoes (באנגלית) דולי וילסון, במסד הנתונים הקולנועיים KinoPoisk (ברוסית) דולי וילסון, באתר MusicBrainz (באנגלית) דולי וילסון, באתר Discogs (באנגלית) דולי וילסון, באתר Songkick (באנגלית) דולי וילסון, באתר "Find a Grave" (באנגלית)
אופל רקורד P2

אופל רקורד P2 (בגרמנית: Opel Rekord P2) היא מכונית משפחית גדולה מתוצרת יצרן הרכב גרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1960–1963. 4 דלתות - סדאן 2 דלתות - סדאן 2 דלתות - קופה 3 דלתות - סטיישן 3 דלתות - מסחרית אופל רקורד 1,200 אופל רקורד 1,500 אופל רקורד 1,700 אופל רקורד 1,700 S בין 0-100 קמ"ש היא 24-27 שניות (מנוע 1,488 סמ"ק) בין 0-100 קמ"ש היא 20-22 שניות (מנוע 1,680 סמ"ק, המפיק 55 כ"ס) בין 0-100 קמ"ש היא 20 שניות (מנוע 1,680 סמ"ק, המפיק 60 כ"ס) "אופל רקורד P2", שנת 1962, 2 דלתות "אופל רקורד P2", שנת 1962, 2 דלתות "אופל רקורד P2" "אופל רקורד P2", שנת 1962, 4 דלתות "אופל רקורד P2" - מבט לתא הנהג ולוח מחוונים "אופל רקורד P2", קופה "אופל רקורד P2", קופה "אופל רקורד P2", שנת 1963 - קופה "אופל רקורד P2", קופה "אופל רקורד P2", קופה, שנת 1963 - מבט לתא הנהג ולוח מחוונים "אופל רקורד P2", שנת 1962 - סטיישן "אופל רקורד P2" - סטיישן "אופל רקורד P2", שנת 1962 - סטיישן אופל אופל אולימפיה רקורד אופל רקורד P1 אופל רקורד A אופל רקורד B אופל רקורד C אופל רקורד D אופל רקורד E אופל רקורד - 9 דורות, car.info מדיה וקבצים בנושא אופל רקורד P2 בוויקישיתוף אופל רקורד P2, סרטון באתר יוטיוב (דגם קופה) אופל רקורד P2, סרטון באתר יוטיוב אופל, האתר הבינלאומי "אופל רקורד P2" auto-panorama.de/panoplayer/Opel_P2 "אופל רקורד P2" - דגמים מפרט automobile-catalog.com/model/opel/rekord_p2 "אופל רקורד P2" opel-classic-parts.com/en/car/7_Rekord_P2_1961-62 "אופל רקורד P2" .car.info/en-se/opel/rekord/p2
מיס פרוגרס

מיס פרוגרס היא תחרות יופי בינלאומית שהחלה בשנת 2010 באיטליה, בתחרות העולמית משתתפות מדי שנה מעל ל-20 מדינות מרחבי העולם. מיס פרוגרס אינטרנשיונל החל בשנת 2010 באיטליה, הטקס נוצר במטרה לעודד שייכות בינלאומית, הצגת תרבויות וקידום ערכים. מיס פרוגרס היא שגרירה של קידמה, כזו המקדמת מיזמים הקשורים לערכים בהם התחרות דוגלת: זכויות אדם, בריאות ואיכות הסביבה. "מיס פרוגרס ישראל" היא תחרות יופי בישראל המופקת מדי שנה החל משנת 2016, התחרות נערכת בין נשים צעירות בישראל משנת 2016 והזוכה בתחרות מוכתרת בתואר "מיס פרוגרס ישראל" ומייצגת את ישראל בתחרות מיס פרוגרס אינטרנשיונל'. התחרות מנוהלת על ידי סוכנות דוגמנות זנטי. טל בן חיים, מיס פרוגרס ישראל 2016, הייתה הזוכה הראשונה שנשלחה לייצג את ישראל בגמר העולמי. אגר רחל טקלה, הייתה מיס פרוגרס ישראל לשנת 2017. הקריטריונים לנשים המעוניינות להשתתף בתחרות הם: נשים בין הגילאים 18 - 28, רמת שיחה בסיסית באנגלית, ספרדית או איטלקית. למתמודדת נדרש גובה מינימלי של 163 סנטימטרים ועליה להיות ללא רישום פלילי ונקבה מלידה. לתחרות בישראל על המתמודדת להיות בעלת אזרחות ישראלית או אזרחות ישראלית של לפחות אחד מן ההורים. בתחרות העולמית ישנם ארבעה תארים עיקריים ושני תוארי כבוד והזוכות בתארים נקבעות על סמך החיבור שלהן לערכי התחרות השונים והמיזם שהציגו לקידום אותו ערך: מיס פרוגרס אינטרנשיונל, התואר מוענק לזוכה במקום הראשון וזו שהציגה פרויקט חברתי על אחד מערכי התחרות, כזה שבלט על פני השאר. מיס זכויות אדם, התואר מוענק לזו שהציגה את הפרויקט החברתי המוביל ביותר בנושא זכויות האדם. מיס בריאות, התואר מוענק לזו שהציגה את הפרויקט החברתי המוביל ביותר בנושא הבריאות. מיס איכות הסביבה, התואר מוענק לזו שהציגה את הפרויקט החברתי המוביל ביותר בנושא איכות הסביבה. מיס מיזוג תרבויות, התואר מוענק לזו שהציגה את התלבושת הלאומית המרשימה ביותר. מיס אינטרנט, תואר כבוד המוענק לזו שקיבלה את מירב ההצבעות באינטרנט. לתחרות מיס פרוגרס ישראל ארבעה תארים ואלו הם (לפי סדר חשיבות): מיס פרוגרס ישראל, תואר הניתן לזוכה במקום הראשון בתחרות וזו מקבלת את הזכות לייצג את ישראל בתחרות מיס פרוגרס אינטרנשיונל הנערכת באותה השנה. סגנית ראשונה למיס פרוגרס ישראל, תואר זה ניתן לממלאת המקום של הזוכה במקרים של היעדרות, פרישה או כל סיבה אחרת המונעת מהזוכה לייצג את ישראל בתחרות העולמית. סגנית שנייה למיס פרוגרס ישראל. חביבת הקהל, תואר זה ניתן לזו שקיבלה את רוב ההצבעות מן הקהל הנוכח בטקס הגמר. אתר הארגון העולמי Miss Progress International אתר מיס פרוגרס ישראל Missisrael.net גלריות ופרטים אודות תחרות מיס פרוגרס ישראל https://web.archive.org/web/20180212143336/http://missisrael.net/miss-progress-israel http://www.ilikepuglia.it/notizie/donne/bari/26/09/2017/miss-progress-international-in-puglia-arrivano-20-ambasciatrici-provenienti-dai-cinque-continenti.html Miss Progress International in Puglia http://www.ereverev.co.il/article.asp?id=29015 על מיס פרוגרס בעיתון ערב ערב http://ashdod10.co.il/8782 טל בן חיים בריאיון לאשדוד 10 http://efifo.co.il/ager-takele-miss-progress-israel-2017/ אגר רחל טקלה בריאיון למגזין האופנה אפיפו